Επαγγέλματα+και+ασχολίες

** Επιστροφή στα θέματα Θεσσαλονίκης **

media type="youtube" key="OXwrW0s8nLA" height="315" width="560"

==Στην αρχή οι πρόσφυγες προσπάθησαν ν’ ασχοληθούν με τη γεωργία και την κτηνοτροφία. Φύτεψαν και καπνά αλλά δεν απέδωσε η καλλιέργειά τους. Στα σπίτια τους είχαν αγελάδες, κότες για να καλύπτουν τις ανάγκες τους. Πουλούσαν το γάλα, τα αυγά και κοτόπουλα. //Οι γαλατάδες// κατέβαιναν στη Θεσσαλονίκη με τα πόδια ή με τα γαϊδουράκια. Το γάλα το είχαν σε γκιούμια και το πουλούσαν σε σπίτια και σε ζαχαροπλαστεία. Φορτωμένοι, //οι μεταφορείς// με τα πόδια ή με τα γαϊδουράκια, κατέβαιναν στη Θεσσαλονίκη και πουλούσαν πουρνάρια ή σουσούρες για τα αρτοποιεία. Η σουσούρα είναι ο θάμνος από τον οποίο έφτιαχναν και φτιάχνουν τις σκούπες για την καθαριότητα των δρόμων. Πολλά από τ’ αγόρια, το καλοκαίρι ήταν //πλανόδιοι πωλητές//, με φορητούς νταμλάδες, όπου έβαζαν ζαχαρώδη προϊόντα, όπως μπισκοτολούκουμα, καραμέλες, γλειφιτζούρια κ.ά. //«Ο προπάππος μου από πολύ μικρός ασχολήθηκε με το εμπόριο! Μ’ ένα γαϊδουράκι πουλούσε διάφορα ψιλικά. Μετά η δουλειά “ανέβηκε” και αγόρασε ένα αυτοκίνητο και έγινε ο λεγόμενος πραματευτής».// (μαθητής)== == Υπήρχαν επίσης //παγωτατζήδες// που πουλούσαν παγωτά χωνάκια και κασάτα παγωτά. Τους μήνες του καλοκαιριού οι ανάγκες για τα είδη διατροφής γίνονταν περισσότερες. Έτσι εκτός από τα μανάβικα, υπήρχαν και οι //πλανόδιοι μανάβηδες// που γυρνούσαν με τα κάρα που τα έσερναν γαϊδουράκια τις γειτονιές και πουλούσαν ζαρζαβατικά. Ακόμη έρχονταν οι //παγοπώλες//, κυρίως από το Χορτιάτη που υπήρχε παγοποιείο και πουλούσαν κολόνες πάγου για να διατηρούνται τα τρόφιμα. Τον πάγο τον έφτιαχναν το χειμώνα από συμπιεσμένο χιόνι: άνοιγαν ένα λάκκο, όπου έβαζαν μια στοιβάδα χιονιού, την κάλυπταν με φτέρη, στη συνέχεια έβαζαν μια άλλη που τη σκέπαζαν πάλι με φτέρη και άλλη μετά. Υπήρχαν επίσης //τσακμακάδες// που έφτιαχναν αναπτήρες, //κουρείς//, //κτηνοτρόφοι, τσομπάνηδες//. «//Τις αγελάδες τις έβγαζαν κάθε πρωί για βοσκή στο χώρο κοντά στο σημερινό σχολείο και τις μάζευαν το απόγευμα. Πολλές φορές αυτές γύριζαν μόνες τους στις αυλές καθώς ήξεραν το δρόμο.»// (μαθητής) Κάποιοι ήταν κρεοπώλες και σφαγείς. Έσφαζαν αμνοερίφια, τα κρεμούσαν σε ένα κλαδί δέντρου στην πλατεία και από εκεί τα πουλούσαν. Άλλοι ήταν πολύ καλοί //κτίστες//. Έχτιζαν τα σπίτια με πέτρες που πελεκούσαν οι ίδιοι. Επειδή δεν είχαν ασβεστοπολτό, έβαζαν μέσα σε λάκκους τις πέτρες που έφερναν από τα καμίνια και τις μετέτρεπαν μετά σε λάσπη με την προσθήκη νερού. Οι //οργανοπαίκτες// έπαιζαν κυρίως λύρα. Υπήρχε ακόμη ο //ράφτης, ο τσαγκάρης και ο φούρναρης//. Η κύρια πηγή όμως εισοδήματος ήταν για τους Αρσακλιώτες //η ενοικίαση των σπιτιών// τους θερινούς μήνες. Έβγαιναν από τα σπίτια τους και έμεναν οι ίδιοι στον αχυρώνα, στο μαντρί, που τα άσπριζαν και τα έκαναν να λάμπουν από καθαριότητα και αποτελούσαν γι’ αυτούς το παραθεριστικό τους σπίτι //«Έτσι το Πανόραμα έγινε παραθεριστικό κέντρο που με τα θαλασσινά μπάνια οι Θεσσαλονικείς ανέβαιναν για παραθέριση λόγω της ομορφιάς και του καλού κλίματος της περιοχής. Πολλοί έμεναν όλο το καλοκαίρι και για λόγους υγείας δικούς τους και των παιδιών τους»// (Δήμαρχος). Τα καλοκαίρια, στη βόλτα στην οδό Κομνηνών υπήρχαν //ψησταριές υπαίθριες.// Στη δεκαετία του 50 ανοίγουν //ζαχαροπλαστεία// που γίνονται γνωστά για την ποιότητα των γλυκών τους. Τα //τρίγωνα Πανοράματος// είναι γνωστά και ονομαστά. Πρωτοεμφανίστηκαν γύρω στο 1960 και ονομάστηκαν έτσι από το σχήμα τους. Λέγεται ότι η ιδέα ξεκίνησε από τα σιροπιαστά τρίγωνα της Τουρκίας με καρύδια και φιστίκια και στη συνέχεια τροποποιήθηκε, με αποτέλεσμα να δημιουργηθούν τα τρίγωνα με γέμιση κρέμας. //Τα καφενεία// ήταν ο χώρος συγκέντρωσης των αντρών. Εκεί μάθαιναν τα νέα, εκεί συζητούσαν τα προβλήματα του χωριού, εκεί ξεκουράζονταν, εκεί ψυχαγωγούνταν. //« Το καφενείο μας ήταν από τα πρώτα καφενεία και παρέμεινε έτσι ως το 1957, οπότε και λειτούργησε ως εστιατόριο με την ονομασία «Δροσιά». Ήταν από τα πρώτα που πρόσφερε πίτσα και πεϊνιρλί. Παρέμεινε μέχρι το 1986 οπότε και άλλαξε και λειτούργησε ως καφέ».// (Ιδιοκτήτης) Πολλά από τα επαγγέλματα τα παραδοσιακά δεν υπάρχουν πια, κάποια απ’ αυτά έχουν εξελιχθεί και εμφανίζονται με μια σύγχρονη μορφή. ==



**//Παραθεριστική κατοικία στο Πανόραμα το 1930//**